O panteyón de nobles, puesto a on son apedecatos muitos nobles aragoneses que quisioron descansar chunto a os reis d'o país. Se i plega puyando por a escalera dita de l'abad Setsera que estió qui la fació construir en 1301. Bi ha dos rengleras de sepolturas adornatas d'aixedrezato chaqués, en total ventidos, dotze en a parti inferior y atras dotze en a superior. Pueden veyer-se esculturas en as lapidas de caballers, grifos, crismons y cruzes d'Enneco Ariesta u o escuto heraldico d'os Abarca. O zaguer noble que se enterró en iste lugar estió Don Pedro Abarca de Bolea en 1798, Conte d'Aranda naixito de Sietemo.

A Republica de Zimbabue ye un país localizato en a parti sud d'o continente africán, entre o río Zambeze, as cadreitas Bitoria y o río Limpopo. No tien costas, muga a l'ueste con Botsuana, a lo norte con Zambia, a lo sud con Sudafrica y Mozambique a l'este. Parti d'os suyos territorios sen corresponden con l'antigua Rodesia.

A part d'a denominación d'alimento, en determinatas parlas altoaragonesas se diz a los alimentos virolla u vidolla, sobre tot en aragonés oriental. A parola provién d'o latín VITUALLA, y o significato actual ye prou variable, dende simplement ""alimento"" (belsetán, ribagorzán, restos d'aragonés de Tardienta), ""banquet"" (fobán, aragonés d'o Viello Sobrarbe), u dica ""fiesta"" y ""borina"" (semontanés).

O indubtable magnetismo presonal d'Adolf Hitler y as suyas capacidatz oratorias li facioron esdevenir a escape a ""estrela"" d'o partito en os actos politicos d'extremistas de dreita que en ixe inte se feban en as cervecerías muniquesas, remarcando tres qüestions prencipals en os suyos discursos (antisemitismo, anticomunismo y nacionalismo), dirichitos enta un publico que ya yera convencito d'ixas ideyas antes d'o discurso. A suya creixent popularidat lo fació esdevenir una presonalidat imprescindible en o partito, parando asinas un golpe interno contra l'anterior grupo dirichent d'o partito, que remató por ceder-le a presidencia d'o partito. Parando cuenta d'a suya popularidat exterior, o partito creixió muito, encara que continó estando un chicot partito minoritario.

Cristina Adriana Chiara Scabbia (Milan, 6 de chunio de 1972) ye una cantaire italiana, vocalista d'o grupo Lacuna Coil. Ye tamien columnista d'a revista de rock Revolver chunto con Vinnie Paul, antigo miembro d'os Pantera.

Alcubilla de Nogales ye un municipio d'a provincia de Zamora, en a comunidat autonoma de Castiella y Leyón. A suya población ye de 146 habitants, en una superficie de 13,67 km² y una densidat de población de 10,68 hab/km².

Quan os instaladors d'antenas parabolicas se miran un partito de fútbol ta comprebar o funcionamiento de l'antena, a imachen corresponde a l'Eurocopa de 1996, mientres que a scena ye de 1990.